Middelsstore til store (20-45 millimeter), avlange, brunlige (brungule til svartbrune) trebukker. Denne gruppen har hodet noe fremstrakt, tydelig innsnevret bak fasettøynene (med tydelig "hals"). Antennene har et kraftig, sylindrisk, innerste ledd, det andre leddet er lite og knappformet, det tredje leddet svært langt, litt krumt og tykkere enn de følgende leddene. Pronotum er forholdsvis lite uten tenner langs ytterkanten. Dekkvingene har opphøyde lengdekjøler. Artene ligner mye på slekte , men er gjerne noe mindre enn disse.